Temeljem članka 95. Zakona o komunalnom gospodarstvu („Narodne novine“ broj 68/18, 110/18 i 32/20) i članka 45. Statuta Općine Antunovac („Službeni glasnik Općine Antunovac“ broj 2/13, 3/18, 7/19 i 3/20), Općinski načelnik Općine Antunovac, dana 28. travnja 2020. godine, donosi

**PRIJEDLOG ODLUKE**

**o dopuni Odluke o komunalnoj naknadi Općine Antunovac**

Članak 1.

Odluka o komunalnoj naknadi Općine Antunovac («Službeni glasnik Općine Antunovac» broj 14/18) dopunjuje se prema odredbama ove Odluke.

Članak 2.

U članku 11. dodaje se stavak 2. koji glasi:

„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, Općinsko vijeće Općine Antunovac može odlukom osloboditi obveznike plaćanja komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti“.

Članak 3.

Ovaj Prijedlog odluke daje se na usvajanje Općinskom vijeću Općine Antunovac.

Članak 4.

Ova Odluka stupa na snagu prvog dana od dana objave u „Službenom glasniku Općine Antunovac“.

KLASA: 363-02/18-01/05

URBROJ: 2158/02-01-20-5

U Antunovcu, 28. travnja 2020. godine

Općinski načelnik

Davor Tubanjski, bacc. ing. agr.